
ŠAKIŲ RAJONO SAVIVALDYBĖS TARYBA

SPRENDIMAS

DĖL MOKYKLOMS PRISKIRIAMŲ TERITORIJŲ TVIRTINIMO

2012 m. kovo 29 d. Nr. T-116
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049, 2008, Nr. 113-4290) 6 str. 5 d., 18 str. 1 d., Švietimo įstatymo (Žin., 1991, Nr. 23-593; 2011, Nr. 38-1804) 29 str. 3 d. ir atsižvelgdama į rajono savivaldybės tarybos 2011 m. vasario 15 d. sprendimu Nr. T-52 patvirtintos Priėmimo mokytis pagal pradinio, pagrindinio ir vidurinio ugdymo programas į rajono savivaldybės specialiąją ir bendrojo ugdymo mokyklas tvarkos 2, 11 ir 14 p., nusprendžia: 



1. Patvirtinti mokykloms priskiriamas aptarnavimo teritorijas (pridedama).


2. Pripažinti netekusiais galios rajono savivaldybės tarybos:

2.1. 2004 m. gegužės 20 d. sprendimą Nr. T-108 „Dėl mokykloms priskiriamų teritorijų tvirtinimo“;

2.2. 2010 m. rugsėjo 23 d. sprendimą Nr. T-291 „Dėl  rajono savivaldybės tarybos 2004 m. gegužės 20 d. sprendimo Nr. T-108 pakeitimo“.

3. Nustatyti, jog šis sprendimas įsigalioja nuo 2012 m. rugsėjo 1 d.

4. Konstatuoti, kad šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka. 

